KIRJALLINEN KYSYMYS P-3770/02 esittäjä(t): Bart Staes (Verts/ALE) komissiolle. Aseteollisuuden tuotannon uudelleensuuntaaminen.



Virallinen lehti nro 242 E , 09/10/2003 s. 0071 - 0072



KIRJALLINEN KYSYMYS P-3770/02 esittäjä(t): Bart Staes (Verts/ALE) komissiolle (16. joulukuuta 2002) Aihe: Aseteollisuuden tuotannon uudelleensuuntaaminen Rakennerahaston uudistamista edelsi Konver-ohjelma, josta myönnettiin aseteollisuudelle tarvittaessa rahoitustukea tehtaiden tuotannon siirtämiseksi siviilielämän palvelukseen. Nyt nämä aseteollisuuden hyväksi toteutetut muutostoimenpiteet on siirretty rakennerahaston normaalin budjetin yhteyteen. Voiko komissio kertoa, kuinka paljon varoja on viimeksi kuluneina 15 vuotena sijoitettu aseteollisuuden muutosten tukemiseen ja voiko se lisäksi ilmoittaa, miten kyseiset varat on käytetty kussakin jäsenvaltiossa? Voiko komissio kertoa Belgian osalta, mitkä yritykset ja viranomaiset turvautuivat tähän tukeen? Onko aseteollisuuden muuttamiselle annetusta tuesta jo tehty kokonaisarviota ja voiko komissio näin ollen kertoa, kuinka monta alunperin aseteollisuudessa ollutta työpaikkaa on voitu siirtää siviilialoille? Michel Barnier'n komission puolesta antamatäydentävä vastaus (11. maaliskuuta 2003) Vuonna 1993 käyttöön otettu Konver-yhteisöaloite on jatkoa vuosina 1991 ja 1992 toteutetuille Perifera I ja II -erityistoimille. Se perustettiin rakennerahastojen budjettikauden 19891993 lopulla osana kauden 19941999 ohjelmien jatkumisen turvaamiseksi täytäntöön pantua vuotuista ohjelmaa. Yhteisöaloitetta varten varattiin aluksi 130 miljoonan ecun suuruinen määräraha. Konver-aloitteen toteuttamista päätettiin jatkaa vuonna 1994. Ohjelmakaudelle 19941999 aloitetta varten varatut 500 miljoonan ecun määrärahat jakaantuivat seuraavasti: >TAULUKON PAIKKA> Konver-aloitteen tarkoituksena oli vauhdittaa korvaavan taloudellisen toiminnan kehittämistä puolustusalasta riippuvaisilla alueilla. Aloitteeseen liittyvien ohjelmien rahoitusta on jatkettu edelleen. Vaikka ohjelmat päätettäisiin lopullisesti, parlamentin jäsenen tietoon voidaan kuitenkin Belgian osalta saattaa seuraavat seikat: - Ohjelmakaudella 19941999 Konver-ohjelmasta tuettiin Flanderin alueeseen kuuluvia Bruggen, Louvainin, Hasseltin, Turnhoutin ja Tongresin hallintoalueita. Vuoden 2003 tammikuun lopulla sidottiin yhteensä 5 806 098,82 euroa Euroopan aluekehitysrahaston (EAKR) yhteisrahoituksena. - Useimpien yhteisrahoitettujen hankkeiden tavoitteena oli entisten sotilasalueiden ja -rakennusten kunnostaminen. Muiden hankkeiden aiheena oli teollisuusalueiden kehittäminen. Flanderia koskevasta Konver-ohjelmasta ei myönnetty yhteisrahoitusta tuotannon siirtämisestä siviilielämän palvelukseen kiinnostuneille aseteollisuusalan yrityksille. - Valloniaa koskeva ensimmäinen Konver-ohjelma hyväksyttiin vuonna 1993. Tätä varten rakennerahastoista myönnettiin 1 096 miljoonan euron suuruinen määräraha. Ohjelmakaudella 19941999 rakennerahastojen yhteisrahoitusosuus oli 6 119 miljoonaa euroa. Mukana oli lähes sata toimijaa, lähinnä pieniä ja keskisuuria yrityksiä, jotka saattoivat Konver-ohjelman ansiosta vallata markkinoita uusilla toiminta-alueilla. Komission arvion mukaan tämän yhteisön tuen ansiosta on voitu luoda 68 uutta työpaikkaa. Komissio haluaa lisäksi muistuttaa parlamentin jäsentä siitä, että tuotantosuunnan muuttamistoimenpiteitä voidaan tukea myös rakennerahastojen toimenpideohjelmista. Tuotantosuuntaansa muuttaneet entiset aseteollisuusyritykset voivat saada rakennerahastojen yhteisrahoitusta sovellettavien säännösten mukaisesti.